text: Kohberg: Afsted på kursus og kom hjem topmotiveret
  29 november 2013 kl. 15.32
  Brødfabrikken Kohberg med hovedsæde i Bolderslev har sendt samtlige medarbejdere på kursus. Når de kommer tilbage, skal de være topmotiverede.
  Kohberg har 497 ansatte fire afdelinger spredt ud over landet.
  Hver enkelt medarbejder skal afsted i en uge - og når de vender tilbage, er meningen, at de er motiverede og klar til en masse forandringer.
  Det handler om en ny strategi, der skal få medarbejderne til at arbejde mere - og mere effektivt. Med et smil.
  - Koblingen mellem vores strategi og efteruddannelsen af vores medarbejdere er enkel og logisk. Vi skal hele tiden tiltrække, udvikle og fastholde de bedste medarbejdere til opgaverne. Hvis vi skal nå vores mål, så skal vi være ambitiøse på uddannelsesområdet, siger Morten Hellesen, adm. direktør i Kohberg.
  